Студентска позоришна трупа је основана крајем 2017. године као удружење са сједиштем у Фочи. Бави се припремањем и извођењем позоришних представа, а окупља младе и креативне аматере који студирају и бораве у Фочи. Прва представа Ономад у младости премијерно је изведена у мају 2018. године на сцени Градског народног позоришта Фоча.

Историја 
Трупа је основана 29. новембра2017. године, а своје активности спроводи у просторијама Градског народног позоришта Фоча. Шест мјесеци након оснивања, 29. маја 2018. године, чланови Студентске позоришне трупе из Фоче премијерно су извели прву представу, комедију Ономад у младости, рађену по тексту и у режији Мирјане Радовић, која је уједно понијела и једну од главних улога. Поред Радовићеве, у првој представи заиграли су Зоран Лукић, Кристина Аћимовић, Срђан Субашић, Нина Филиповић, Сара Шалић, Драгана Милетић и Јован Башевић. Извођење прве представе студентске трупе публика је наградила овацијама и аплаузима након сваке од изведених тачака, а студенти Медицинског и Православног богословског факултета из Фоче ускоро су наставили рад на новим представама.

Активности 

Трупа се бави припремањем и извођењем позоришних представа, а окупља студенте Универзитета у Источном Сарајеву са сједиштем у Фочи. Својим активностима доприноси богатијој културној понуди општине Фоча и уједно промовише аматерску позоришну дјелатност у Босни и Херцеговини. За припремање и извођење представа студенти користе просторије Градског народног позоришта Фоча, а поред учешћа у локалној аматерској сцени, приоритет су и гостовања у другим срединама којима се отварају могућности за размјену програма, искустава и упознавања драмских стваралаца.

Репертоар 
 Комедија Ономад у младости, текст и режија Мирјана Радовић
 Комедија Мамин син, текст и режија Мирјана Радовић
 Комедија Женски разговори, текст Душко Радовић, режија Мирјана Радовић

Галерија

Види још 
 Студентско позориште Пале
 Бањалучко студентско позориште
 Градско народно позориште Фоча

Референце

Спољашње везе 
 Снимак представе Мамин син
 Гостовање у Требињу
 "Мамин син" пред требињском публиком
 Креиран визуелни идентитет Студентске позоришне трупе 
 Студентска позоришна трупа прикупила 300 марака за лијечење Хелене Гавран

Култура у Фочи
Култура Републике Српске
Позоришта у Републици Српској